Na um mensage ki DYPK recebe, um jovem sta pidi pa alguen djunta pa caba ku situason ki txeu caboverdianos sta passa ku ses patricios na strangeru, e ki ninguem ka sta faze nada
Mensage des jovem ki kré fika anonimo:
”Ami é un jovem ku nacionalidade portugues nben pa Portugal em busca de um vida midjor logo kim txiga li n atxa trabadju ku patron ki ta trabadja pa si conta. Nos nu ten custumo na tchomas de pato brabo. E kes pato brabo ki ta imploranu pa nu ta trabadja kos logo ki nu ben de Cabo Verde és tamben es é berdianos mas és é exlporador de alguen, pmd na empreza bu ta pagado 5 euro pa hora e es como bu ta ben de CV bu ka konchi nada es ta aproveta pes exploranu. Por isso nkre pa nu djunta nos tudo pa nu caba kes cuza la pmd si nu bem em busca de vida midjor é ka pa nu ben ser exlporado pa nos propios patricios, dja sta bom de exlporasao.
Na nha caso foi mas pior pmd ntrabadja ku pato brabo é tenta exploran so ki encaregado de obra inscreven na empreza e pato brabo fasi monti konfuson ku engenheiros e goci nes momento li nsta parado mas nten fé ma deus ta abrim nha porta pam podi da nha fidjo tudo que un dia nhas pais ka podi dam ..
Nkre pa nu denuncia kel causa li pmd sta um monti ki sta explorado na kel terra li.”
KOMENTA sobre es situason..
kea_Latn kea_Latn kea_Latn kea_Latn kea_Latn kea_Latn